
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE
Privind completarea Anexei la Hotărârea Consiliului Local al municipiului Focșani nr. 140/2010 pentru aprobarea Normelor ce specifică condițiile de creştere si îngrijire a  animalelor domestice şi de companie în Municipiul Focşani cu modificările si completările ulterioare

                Consiliul local al municipiului Focşani, judeţul Vrancea, întrunit în şedinţă ordinară:
- analizând proiectul de hotărâre inițiat de Primarul municipiului Focșani, raportul biroului agricultură înregistrat la nr. 43602/23.05.2018, prin care se propune completarea Anexei la Hotărârea Consiliului Local al municipiului Focșani nr. 140/2010 pentru aprobarea Normelor ce specifică condițiile de creştere si îngrijire a  animalelor domestice şi de companie în Municipiul Focşani, cu modificările și completările ulterioare.
- avizul favorabil al Comisiei de buget şi administratie publică.
- în conformitate cu prevederile Ordonanţei de Urgenţă a Guvernului nr. 155/2001 privind aprobarea programului de gestionare a câinilor fără stăpân, aprobată prin Legea nr. 227/2002 , Legea nr. 205/2004 privind protecţia animalelor republicata in 2014, Legea nr.258/2013 si Ordinul Ministerului Sanatatii nr.119/2014 pentru aprobarea Normelor de igiena si sanatate publica privind mediul de viață al populatiei.
-  în baza prevederilor art. 36, alin. (1), alin. (2) lit. d, alin 6 pct. 19 și art. 45 alin. (2) din Legea nr. 215/2001 republicată, cu modificările și completările ulterioare;

     - având în vedere prevederile Legii nr. 52/2003 privind transparenţa decizională în administraţia publică, republicată.

HOTĂRĂȘTE:
            Art.1 Completarea Anexei la Hotărârea Consiliului Local al municipiului Focșani nr. 140/2010 pentru aprobarea Normelor ce specifică condițiile de creştere si îngrijire a  animalelor domestice şi de companie în Municipiul Focşani cu modificările si completările ulterioare, cu art. 15ˆ1 și 15ˆ2, care vor avea următorul cuprins:

“Art. 15ˆ1 Costurile privind sterilizarea câinilor cu stăpân ce aparțin rasei comune sau metișii lor, deținuți pe raza Municipiului Focșani, pot fi subvenționate total sau parțial, din bugetul local al Municipiului Focșani în limita prevederilor bugetare aprobate anual cu această destinație.”

“Art. 15ˆ2 Deținătorii de câini care doresc să beneficieze de subvenționarea sterilizării câinilor în condițiile art. 15ˆ1 vor depune o solicitare în acest sens la Direcția de Dezvoltare Servicii Publice Focșani.”
           Art. 2 Prezenta hotarâre va fi comunicată de către Serviciul administrație publică locală, agricultură, compartimentelor, birourilor, serviciilor, Direcției de Dezvoltare Servicii Publice Focșani, Poliției Locale a Municipiului Focșani și Primarului Municipiului Focșani, care va asigura executarea acesteia prin Biroul Agricultură și Direcția Economică.  
 PREŞEDINTE DE ŞEDINŢĂ,
        Radu Nițu
                                                                                    CONTRASEMNEAZĂ,
                                                                               Secretarul Municipiului Focşani

                                                                                                Eduard Marian Corhană

Municipiul Focşani, 26 Iulie 2018

